Na temelju članka 391. Zakona o vlasništvu i drugim stvarnim pravima („Narodne novine“ broj 91/96,68/98, 137/99,22/00,73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 27. Statuta Općine Karlobag ( «Županijski glasnik « Ličko-senjske županije broj: 14/09, 08/13, 17/13 i 11/21) i Odluke Općinskog vijeća o raspisivanju i provođenju javnog natječaja radi prodaje nekretnine u vlasništvu Općine Karlobag, KLASA: 940-01/26-01/17, URBROJ: 2125-5-25-01, od 07.09.2026. raspisuje se dana 17.09.2026. godine:
NATJEČAJ

o raspisivanju i provođenju javnog natječaja radi

prodaje nekretnine u vlasništvu Općine Karlobag

Javni natječaj se raspisuje i provodi radi prikupljanja ponuda u svrhu prodaje nekretnine u vlasništvu Općine Karlobag i to:

1. k.č. broj: 250 k.o. Karlobag                                                        površine 860 m2
Početna cijena nekretnine utvrđuje se u visini od 1.480.000,00 eura.

Navedena čestica sastoji se od zgrade, šupe, dvorišta i terase.

Oglas o provođenju javnog natječaja radi prodaje nekretnine u vlasništvu Općine objaviti će se na oglasnoj ploči Općine Karlobag, službenoj Internet stranici Općine Karlobag i javnom tisku.
Pravo sudjelovanja na natjecanju imaju sve fizičke osobe koje su državljani Republike Hrvatske, sve pravne osobe koje imaju sjedište i obavljaju djelatnost u Republici Hrvatskoj, te strani državljani sukladno uvjetima predviđenim odgovarajućim propisima Republike Hrvatske. Porez na promet nekretnina snosi kupac.

Podnositelji ponude dužni su uplatiti jamstveni polog u iznosu od 20% jedinstvene početne cijene zemljišta u vlasništvu Općine Karlobag koji se uplaćuje na žiro-račun Općine Karlobag IBAN HR5623900011817800009  s pozivom na broj: 
- za fizičke i pravne osobe: 68 7757 - OIB
Ponude se podnose u pismenom obliku na naslov Opcina Karlobag, Trg. Franje Tuđmana 2, 
53 288 Karlobag s naznakom »ne otvaraj - natječaj za prodaju nekretnine u vlasništvu Općine Karlobag-Karlobag«.
Ponude se zaprimaju do zaključno osam dana od dana objave do 12.00 sati, te će navedenog dana u 12.00 sati biti obavljeno otvaranje svih prispjelih pravovaljanih ponuda. Nepotpune ponude neće se razmatrati.
Razgledavanje predmeta prodaje nekretnine u vlasništvu Općine Karlobag može se obaviti svakog radnog dana od 08-12 sati za vrijeme trajanja natječaja. Sve potrebne informacije mogu se dobiti na telefon 053/694-460.
Ponuditelj čija ponuda Odlukom Općinskog vijeća bude izabrana kao najpovoljnija, dužan je zaključiti Kupoprodajni ugovor s Općinom Karlobag kao prodavateljem u roku od 15 dana od dana donošenja Odluke Općinskog vijeća o izboru.
Pravo prvenstva kupnje imaju fizičke osobe koje imaju svoje prebivalište na području Općine Karlobag minimalno 6 mjeseci prije donošenja ove Odluke. 

Natjecateljima koji ne uspiju na natječaju uplaćena akontacija se vraća u roku od 8 dana.

Ukoliko ponuditelj odustane od zaključivanja Kupoprodajnog ugovora Općina Karlobag ima pravo zadržati uplaćenu jamčevinu u iznosu od 20% vrijednosti zemljišta.

Nekretnina u vlasništvu Općine Karlobag koja je predmet prodaje, prodati će se ponuditelju koji ponudi najvišu cijenu, te zadovolji uvjete natječaja.

Pored ponuđenog iznosa, ponuda mora sadržavati:
· pismena ponuda s cijenom koja se nudi

· preslika osobne iskaznice ili domovnice ( za fizičke osobe )

· preslika rješenja o registraciji ( za pravne osobe )

· izjava o prihvaćanju jedinstvene početne cijene i uvjeta natječaja

· dokaz o uplati jamstvenog pologa.
Općinsko vijeće Općine Karlobag zadržava pravo da ne prihvati niti jednu prispjelu ponudu bez ikakove odgovornosti prema ponuditeljima i ne snosi troškove sudjelovanja u ovom postupku. O rezultatima natječaja svi natjecatelji biti ce pismeno obaviješteni u roku od 8 ( osam) dana od dana donošenja Odluke o izboru najpovoljnijeg ponuditelja.

U slučaju ne prihvaćanja niti jedne ponude, ponovni natječaj može se raspisati bez ponovne odluke Općinskog vijeća.

                                                                                                     Općina Karlobag
